ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ περι Διαφανων και

Προβλεψιμων ορων Εργασιας Νομο του 2023

|  |  |
| --- | --- |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.25(I) του 2023. | 1. Ο παρών Νόμος θα αναφέρεται ως ο περί Διαφανών και Προβλέψιμων Όρων Εργασίας (Τροποποιητικός) Νόμος του 2024 και θα διαβάζεται μαζί με τον περί Διαφανών και Προβλέψιμων Όρων Εργασίας Νόμο του 2023 (που στο εξής θα αναφέρεται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως ο περί Διαφανών και Προβλέψιμων Όρων Εργασίας Νόμος του 2023 και 2024. |
|  |  |
| Τροποποίησητου βασικούνόμου με προσθήκη νέου άρθρου 27Α. | 2. Ο βασικός νόμος τροποποιείται με την προσθήκη, αμέσως μετά το άρθρο 27, του ακόλουθου νέου άρθρου: |
|  |  |
|  | «Αδικήματα και ποινές. | 27Α.-(1) Τηρουμένων των διατάξεων του εδαφίου (2), πρόσωπο το οποίο- |
|  |  |  |
|  |  | (α) | παρεμποδίζει επιθεωρητή κατά την άσκηση οποιασδήποτε εξουσίας που παρέχεται σ’ αυτόν δυνάμει των διατάξεων του παρόντος Νόμου· |
|  |  |  |  |
|  |  | (β) | αρνείται να απαντήσει ή απαντά ψευδώς σε οποιαδήποτε έρευνα, για την οποία παρέχεται εξουσία δυνάμει των διατάξεων του παρόντος Νόμου· |
|  |  |  |  |
|  |  | (γ) | παραλείπει να παρουσιάσει οποιοδήποτε αρχείο, πιστοποιητικό, βιβλίο ή άλλο έγγραφο ή στοιχείο που απαιτείται να παρουσιάσει σύμφωνα με τον παρόντα Νόμο· |
|  |  |  |  |
|  |  | (δ) | παρεμποδίζει ή αποπειράται να παρεμποδίσει οποιοδήποτε πρόσωπο από του να παρουσιαστεί ενώπιον επιθεωρητή ή να εξεταστεί από αυτόν, |
|  |  |  |
|  |  | είναι ένοχο αδικήματος και, σε περίπτωση καταδίκης του, υπόκειται σε ποινή φυλάκισης που δεν υπερβαίνει τους έξι (6) μήνες ή σε χρηματική ποινή που δεν υπερβαίνει τις δέκα χιλιάδες ευρώ (€10.000) ή και στις δύο (2) αυτές ποινές. |
|  |  |  |
|  |  |  (2) Σε περίπτωση κατά την οποία προβλεπόμενο στο εδάφιο (1) αδίκημα διαπράττεται από νομικό πρόσωπο ή οργανισμό, κάθε πρόσωπο το οποίο κατά το χρόνο διάπραξης του αδικήματος κατέχει θέση συμβούλου, προέδρου, διευθυντή, γραμματέα ή άλλη παρόμοια θέση στο νομικό πρόσωπο ή εμφανίζεται ότι ενεργεί με την ιδιότητα αυτή, θεωρείται ένοχο του ίδιου αδικήματος, εκτός εάν αποδείξει ότι το αδίκημα διαπράχθηκε χωρίς τη συναίνεση ή συνενοχή ή αμέλεια του ιδίου και υπόκειται στην ποινή που προβλέπεται για το αδίκημα αυτό στο εν λόγω εδάφιο.». |

Αρ. Φακ: 23.01.065.008-2024

ΧΚ/MC